Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Puku ya ka ya Ditaba tša Beibele
Dihlatse tša Jehofa
Dilo tše di Lego Gona
Dikgatišo tše di Lego Gona
Setšhaba se ile sa se hwetše meetse. Ka gona sa ngongoregela Moshe sa re: ‘Go ka ba go bile kaone ge nkabe re hwile. Ke ka baka la’ng o re ntšhitše Egipita wa re tliša lefelong le le lebe leo go sa melego selo go lona? Ga go na mabele, mago, diterebe le digarenate. E bile ga go na le ka meetse a go nwa.’
Ge Moshe le Arone ba be ba eya taberenakeleng go yo rapela, Jehofa o ile a re go Moshe: ‘Kgoboketša setšhaba. Ke moka o bolele le leswika lela pele ga sona ka moka. Go tla tšwa meetse a lekanego go lona bakeng sa setšhaba le diruiwa tša sona ka moka.’
Ka gona Moshe a kgoboketša setšhaba gomme a re go sona: ‘Theetšang lena batho ba go se bote Modimo! Na le nyaka gore nna le Arone re le ntšhetše meetse leswikeng le?’ Ke moka Moshe a itia leswika leo ka lepara gabedi gomme gwa tšwa meetse a mantši go lona. Gwa ba le meetse a lekanego bakeng sa setšhaba le diruiwa ka moka.
Go se go ye kae, Baisiraele ba ile ba tloga Kadeshe. Ka moragonyana, ba fihla Thabeng ya Horo. Arone o ile a hwela gona moo godimo ga thaba. O be a na le nywaga e 123 ge a ehwa. Baisiraele ba nyama kudu gomme ba llela Arone matšatši a 30. Eleasara morwa wa gagwe o ile a ba moperisita yo mogolo wa setšhaba sa Isiraele.
Baisiraele ba ile ba ngongorega ka eng ge ba be ba hlomile mešaša Kadeshe?
Ke mang monna yo a itšhupilego mo seswantšhong, gomme ke ka baka la’ng a ile a itšhupa?
Ke’ng seo se ilego sa direga Thabeng ya Horo, gomme ke mang yo ka morago a ilego a ba moperisita yo mogolo wa Isiraele?
Jehofa o ile a re’ng ge Moshe le Arone ba be ba palelwa ke go mo kgethagatša pele ga setšhaba sa Isiraele? (Num. 20:12; 1 Bakor. 10:12; Kut. 4:11)
Re ka ithuta’ng tseleng yeo Moshe a ilego a arabela ka yona tayong yeo a ilego a e newa ke Jehofa? (Num. 12:3; 20:12, 27, 28; Doit. 32:4; Baheb. 12:7-11)
Hlahloba tše tharo tša dika tše dibotse tšeo Moshe a di bontšhitšego le seo re ka ithutago sona mohlaleng wa gagwe.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG